पाएं अपने शहर की ताज़ा ख़बरें और फ्री ई-पेपरडाउनलोड करें
गढ़वा जिला कांग्रेस के जिलाध्यक्ष अरविंद कुमार तूफानी के नेतृत्व में बुधवार को कांग्रेस का एक प्रतिनिधिमंडल ने सदर अस्पताल का निरीक्षण किया। साथ ही सिविल सर्जन को मांग पत्र सौंपा गया। जिसमें कोविड-19 की जांच को बढ़ाने और ब्यापक प्रचार-प्रसार करने की मांग शामिल है। इस संबंध में जिलाध्यक्ष ने कहा कि कोविड-19 संक्रमित मरीजों और अन्य मरीजों के बारे में सिविल सर्जन डॉ कमलेश कुमार से ऑक्सीजन आपूर्ति के बारे में जानकारी प्राप्त किया गया।
वहीं जिले के सभी सामुदायिक स्वास्थ्य केंद्रों के मरीजों के बारे में जानकारी ली गई। उन्होंने कहा कि सिविल सर्जन से जिले में ब्यापक स्वास्थ्य सुविधा लोगों को मुहैया कराने, इस दौरान जो कमी हो रही है। इसकी भी जानकारी लिया गया। गांवों के लोगों को कोविड के बारे में अधिक से अधिक प्रचार प्रसार करने और जागरूकता अभियान चलाने की मांग की गई है। ताकि लोग लक्षण पाए जाने पर जांच कराएं।
सभी प्रखंडों में जांच का दायरा और अधिक बढ़ाने की बात कही गई। जिससे कि संक्रमितो की जांच कर उनका समुचित इलाज किया जा सके। ताकि संक्रमण को फैलने से रोका जा सके। उन्होंने सिविल सर्जन को भरोसा दिया कि जिले से संबंधित जो भी कमी है। उसको वह सरकार तक पहुंचाने का काम करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn